ร้านบุฟเฟต์ที่นำเสนออาหารแบบ International หลากหลายทั้งฝรั่ง ญี่ปุ่น ไทย ขนมหวาน ที่แต่ละหมวดหมู่ มีเมนูที่น่าสนใจ~แบบ fine dining  การปรุงอาหารแบบ cuztomized จานต่อจาน ซึ่งทำให้ที่นี่ โดดเด่นมากถึงมากที่สุด สถานที่สวย เก๋ โคซี่ มีคอนเซ็ปท์ และยังให้บริการระดับโรงแรมอีกด้วย เข้าไปแล้วลืมไปเลยค่ะ ว่ามาทานบุเฟเฟต์

   [ ร้านอยู่ตรงไหน???!!!~ ]

   ร้านอยู่ที่ชั้น 4 อาคาร The Sense จอดรถได้ในตึกได้เลยค่ะ ที่จอดเยอะและจอดได้นานด้วย เวลาเปิด-ปิด ร้านคือ 12.00-22.00 ค่ะ

   [ จองโต๊ะคือสิ่งสำคัญค่ะ???!!!~ ]

   เรื่องจากที่นี่ให้ทานเป็นรอบ เช็ครอบการทานอาหารที่...
https://m.facebook.com/copperbuffet

   แล้วโทรไปจองโต๊ะที่เบอร์ 092-281-1818 ไปถึงร้านแล้วต้องไปรับบัตรโต๊ะ เมื่อถึงเวลาของรอบที่เลือก ประตูจะเปิดให้เข้าไป พนักงานจะพาไปที่โต๊ะ มีระบบระเบียบสมู้ทดีค่ะ และจุดนี้ทำให้รู้สึกว่า เค้าจะจำกัดการให้คนเข้าไปนั่งทาน ทำให้ไม่หนาแน่น ไม่อึดอัด อาหารออกเร็วทันใจ ไม่แย่งกันค่ะ

   [ การชำระเงินให้ได้รับส่วนลดสูงสุด???!!!~ ]

    ช่วงนี้หากเช็คอินร้าน จะได้บัตรสมาชิกโต๊ะละ 1 ใบ หากชำระเงินสดลด 10% บัตรเครดิตลด 5% และพิเศษวันเกิด ชำระเงินสดลดอีก 5% ดังนั้นเลือกตามที่สะดวกเลยค่ะ

   [ ร้านขายอะไรบ้าง???!!!~ ]

    ที่นี่จัดหมวดหมู่อาหารชัดเจน มีการแนะนำเมนูไฮไลต์ก่อนเปิดให้เข้าไปทาน 

     รายการที่ใช้เบอร์โต๊ะ จะเป็นเมนูเหล่านี้~......

      เนื้อวากิวย่าง เนื้อแกะออสเตรเลีย เนื้อหมู ซี่โครงหมูอบซ้อสบาร์บีคิว พาสต้า ผัดไทย ส้มตำ ซูชิ โรล ปลาอบ และขนมหวานอย่างโทสต์ พาสต้า วาฟเฟิ่ล 

    ส่วนรายการอื่นๆ มีวางให้บริการเหมือนร้านบุฟเฟต์ทั่วๆ ไป~

   [ วางแผนการทานให้ได้อารมณ์ fine dining???!!!~ ] 

  เมนูไฮไลต์ ดีงาม ขอเลือกให้ 5 ดาวสำหรับ 6 รายการนี้ แล้วทานวนไปค่ะ...

  ซุปเห็ดทรัฟเฟิ่ล
  หอยนางรมฝรั่งเศส
  Seafood Platters 
  สปาเก็ตตี้ไข่กุ้ง
  เสต็กเนื้อวากิว
  ซี่โครงหมู
  
  มาดูรายการอาหารเป็นหมวดๆ ดังนี้ค่า~

????????☕️ #Drink~เครื่องดื่ม

  ไลน์บุฟเฟต์ที่ให้บริการ:
   ~ชา กาแฟ ที่เลือกใช้บริการจากเครื่องทำกาแฟ รสชาติมาตรฐานทุกแก้ว และเครื่องดื่มแนวผลไม้ต่างๆ

  เลือกทานให้พิเศษและถูกใจ:
  ~ระหว่างมีลทานน้ำลิ้นจี่ สีชมพูหวานแหวว หอม และหวานเบาๆ อร่อยใช้ได้ค่ะ ปิดท้ายมีล ด้วยกาแฟร้อนกับขนมหวาน ก็เข้ากันดีกับขนมหวาน

???????????? #Soup~ซุป

   ไลน์บุฟเฟต์ที่ให้บริการ:
   ~ซุปแบบฝรั่ง ญี่ปุ่น และไทย

   เลือกทานให้พิเศษและถูกใจ:
   ~ซุปเห็ดทรัฟเฟิ่ล ที่ความหอมโดดเด่น ข้นกำลังดี รสชาติชนะเลิศแบบที่ถ้วยเดียวไม่พอค่ะ ขอให้สำรองพื้นที่ท้อง สำหรับ 3 ถ้วย เพื่อความฟินน์และคุ้ม!!

???????????? #Salad, Cold Cuts, and Variety of prepared food ~สลัด, โคลด์คัท, 

    ไลน์บุฟเฟต์ที่ให้บริการ:
    มุมสลัดผักสด ชีส และโคลด์คัท 

    เลือกทานให้พิเศษและถูกใจ:

????????????#Seafood~อาหารทะเล

    ไลน์บุฟเฟต์ที่ให้บริการ:
    ~หอยนางรมจากฝรั่งเศสและไทย กุ้งต้ม หอยแมงภู่นิวซีแลนด์ ปลาแซลมอน เนื้อหมู เนื้อไก่ ซี่โครงหมู

    เลือกทานให้พิเศษและถูกใจ:
    ~หอยนางรมจากฝรั่งเศส (Cindeclair) คือ ที่สุดแห่งความดีงามของ Copperให้บริการแกะสดๆ ตัวขนาดใหญ่ กลาง เล็ก จะถูกจัดมาเสิร์ฟคละกัน ไป รสชาติหวาน เนื้อนุ่มมาก ทานกับน้ำจิ้ม Vinegar แล้วดีงามสุดๆ แต่ใครชอบแบบไทยๆ ก็มีทั้งน้ำจิ้มซีฟู้ด และ น้ำพริกเผา หอมเจียว แม้จะมีป้ายแจ้งเตือนปริมาณคลอเรสเตอรอล และแนะนำให้ทาน 3 ตัว/วัน แต่เชื่อเถอะว่า จะไม่มีใครสนใจ และการทาน 15-20 ตัวจะเกิดขึ้นอย่างแน่นอน^^*

   สำหรับกุ้งต้ม หอยแมลงภู่ ก็คู่ควรแก่ทานจัดมาเป็น Seafood Platter เค้าจัดขนาดใหญ่มากค่ะ เนื้ออวบ รสกุ้งหวานมากๆ หอยแมงภู่ก็สด แน่น อร่อยจริงๆ

???????????? #Steak and Grilled~ เสต็กและเมนูกริลด์

   ไลน์บุฟเฟต์ที่ให้บริการ:
   ~เนื้อวากิว เนื้อแกะ (Australian Lamp) ซี่โครงหมู เนื้อหมู ปลาแซลมอน 

   เลือกทานให้พิเศษและถูกใจ:
   ~เลือกเมนูไฮไลต์ด่วนๆ อย่าง เนื้อวากิว เนื้อแกะ (Australian Lamp) ซี่โครงหมู เนื้อหมู ปลาแซลมอน ที่สั่งที่เคาท์เตอร์แล้วจะถูกนำมาเสิร์ฟ จะ medium-rare หรือ well done โดยการจัดจานมี presentation สวยงาม น่าทาน ราวกับ fine dining คุณภาพ และรสชาติก็ดีมากๆ ด้วยค่ะ ซึ่งขอให้สำรองพื้นที่กระเพาะไว้สำหรับ เมนูเหล่านี้ สัก เมนูละ 2 จานนะคะ^**

???????????? #Japanese~ซาชิมิ ซูชิ มากิ

  ไลน์บุฟเฟต์ที่ให้บริการ:
  ~มีครบทั้ง ซาชิมิ ซูชิ มากิ เมนูซุปต่างๆ

  เลือกทานให้พิเศษและถูกใจ:
  ~เลือกทานเป็นแซลมอนซาชิมิ แซลมอนซูชิ และซูชิเนื้อวากิว ที่เนื้อวากิว บาง และรสใช้ได้ค่ะ ตัวข้าวรสจะธรรมดาๆ ไปนิด แต่ก้อนที่ปั้นมาเล็กดีค่ะ เพราะเราคงเน้นทานเนื้อมากกว่าอยู่แล้ว

????????????#Italian~เมนูสปาเกตตี้พาสต้าต่างๆ 

    ไลน์บุฟเฟต์ที่ให้บริการ:
    ~เลือกเมนูเส้นได้ทั้งสปาเก็ตตี้ พาสต้า ครีมซ้อส ซ้อสมะเขือเทศ เพสโตร และผัดน้ำมันมะกอก

    เลือกทานให้พิเศษและถูกใจ:
    ~สปาเก็ตตี้ไข่กุ้ง ชามเล็กๆ ไข่ล้นๆ เอาอยู่มากๆค่ะ เส้นลวกดีมาก เครื่องแน่น รสดี นี่เป็นอีกเมนูที่อร่อยเหมือนไม่ได้มาทานบุฟเฟต์เลยหละค่ะ ส่วนสปาเก็ตตี้คาโบนารา รสชาติมาตรฐานบุฟเฟต์โรงแรมไม่เข้มข้นมาก ทานสบายๆ

????????????????#Thai Food~อาหารไทย

    ไลน์บุฟเฟต์ที่ให้บริการ:
    ~อาหารไทยหลากหลายทั้งเมนูเส้น ข้าว อีสาน

    เลือกทานให้พิเศษและถูกใจ:
    ~ผัดไทยกุ้ง ไม่ควรมองข้ามเลยทีเดียว เส้นคล้ายเส้นจันทน์ ลวกดี ผัดได้ครบเครื่อง รสชาติเข้มข้น ผัดแห้งด้วยค่ะ กุ้งก็สด สั่งมาให้คุณพ่อทานเพื่อเบรคอารมณ์จากอาหารฝรั่ง ถูกใจกันไปตามๆ กัน~

ไอศกรีมและเบเกอรี่

   ไลน์บุฟเฟต์ที่ให้บริการ:
   ~ไอศกรีม ซาลาเปาลาวา โทสต์ แพนเค้ก และวาฟเฟิ่ล เลือกมิกซ์แอนด์แมทช์ตามใจชอบ

   เลือกทานให้พิเศษและถูกใจ:
   ~ไอศกรีมรสชาติเข้มข้นประกบคู่กับช็อกโกแลตลาวา อร่อยปิดมีลหนักๆ ดีทีเดียว~

     [ สรุปคะแนน???!!!~ ]

    เวลา 2 ชั่วโมงในอาหารที่หลากหลาย รสชาติดี ในราคา ไม่เกิน 1,000 บาท แถมการจำกัดคนทานในแต่ละรอบ ทำให้การให้บริการทั่วถึง อาหารออกไว ไม่แย่งกัน อาหารทำออกมาได้อารมณ์ fine dining ที่ยากจะมีร้านอื่นเหมือน คือต้องระดับโรงแรมเท่านั้น โลเกชั่นและการจอดรถดีงาม ทำให้ต้องขอมอบ 5 ดาวให้ไปในรอบนี้ค่ะ